हमारे वहां से से ये जगह नाइस रोड जंक्शन से कनकपुरा रोड के रास्ते बत्तीस किलोमीटर की दूरी पर स्थित है। रोड की हालत तो ठीक थी इसलिए कोई ज्यादा समय नहीं लगा बस एक घंटा। अब आपको बता दे ये जगह एक अंतराष्टीय मैडिटेशन सेण्टर है और यहाँ पर एक बड़ा सा पिरामिड है यहाँ पर बैठकर हजारों लोग मैडिटेशन कर सकते हैं। यहाँ पर पिरामिड के अलावा गोतम बुद्ध की एक प्रतिमा, एक छोटी सी झील जिसे देखने से लग रहा था कि शायद कमल खिलते होंगे, सुन्दर सा हरा-भरा गार्डन और जगह- जगह लगे हुए फूल हैं,जिन्हें देखने से ये नहीं लगता कि हम बैंगलोर में ही हैं। कुल मिला कर के यहाँ बहुत ही अच्छे द्रश्य देखने को मिल जाते हैं और मौसम अगर साथ दे दे तो आध्यात्म के साथ-साथ पिकनिक के लिए भी बहुत ही खुशनूमा जगह है। एक बात तो यहाँ ये है कि यहाँ पर दिन का खाना भी मिलता है,पर खाने के इरादे से जाना सही नहीं है क्यूंकि खाना उतना फ्री ऑफ़ कास्ट है तो क्वालिटी उतनी ज्यादा नहीं थी, पर वैरायटी काफी थी जिसमे चावल, सांभर, चटनी और बटरमिल्क सम्मिलित था और मैडिटेशन के इच्छुक लोगों को थोड़ी देर का एक प्रेजेंटेशन यहाँ पर देते हैं जिसके बाद ही आगे जा पाना संभव है।तो यहाँ से ज्ञान ले कर हम आगे पिरामिड की ओर को बढ़ते है पर वहां पहुँच के पता कि ६ साल से छोटे बच्चे अन्दर नहीं जा सकते तो हम छह लोगों का ग्रुप दो भाग में विभाजित हो गया और थोड़ी थोड़ी देर कर के हम पिरामिड में गए। अन्दर बहुत ही शांतिपूर्ण वातावरण था और हजारों लोग ध्यान में मग्न थे और बहुत ही गर्मी भी लग रही थी जो शायद पिरामिड के आकर के कारण होगी। वहां से आने के बाद थोड़ी देर इधर उधर घुमा और उसके बाद हम लोग बैंगलोर ले विख्यात बरगद के पेड़ जाने के लिए निकल पड़े।इस तरह से अगली पोस्ट में मिलते हैं बरगद के पेड़ पर।तब तक आप पिरामिड वेली के द्रश्यों का आन्नद उठाइए-